stanford-oval/wikipedia huggingface dataset:
ישיבת המתמידים
היסטוריה

ראשיתה של הקהילה במסגרת ערב לימודית וחברתית, שהוקמה בשנת 1948 על ידי הרב יוסף אייכלר, עבור בני נוער חרדיים מהיישוב הישן, במטרה להתמודד עם ריפיון רוחני ואף יציאה בשאלה בקרב אותם בני נוער, שנגרמו בשל חוסר תעסוקה ובשל התגייסות לצה"ל (וקודם לכן גם גיוס לארגוני המחתרות). שמה של המסגרת היה "ישיבת המתמידים".
השם "ישיבת המתמידים" או "חברת מתמידים" הפך ברבות השנים, משם פרטי של ארגון נוער, לשם כללי, אשר מוסדות רבים משתמשים בו להגדרת פעילות הנוער בשעות הערב.
מייסדי "ישיבת המתמידים" היו הרב חיים אורי רוזנברג והרב יוסף אייכלר שאף ניהל אותה בשנותיה הראשונות. המנהיג הרוחני הראשון של הקהילה היה הרב אברהם לייב קליין. יחד עמו עמדו בראש ההנהגה הרב אשר לוסטיגמן והרב לייב מינצברג. בהמשך, דחק הרב מינצברג את מקומו של לוסטיגמן והכתיר את עצמו כמנהיג הקהילה[דרוש מקור]. הרב מינצברג שינה את הקהילה ממסגרת לבני ירושלים לדרך עצמאית פרי רוחו בה הוליך את בני הקהילה, תוך ניתוקם מהשמרנות של אנשי היישוב הישן, עליהם הם נמנו עד אז. כמו כן הכניס לקהילה את שיטתו הלימודית המיוחדת, המבוססת בעיקר על סגנון הלמדנות של ישיבות ליטא ומשלבת בתוכה גם משיטת היישוב הישן בירושלים. כמו כן עסק בלימוד טעמי המצוות ותנ"ך. הוא דגל בחינוך באמצעות הסברה ובדרכי נועם ולא באמצעי ענישה.
ב-1995 שינתה הקהילה את שמה ל"קהל עדת ירושלים", כפי שמופיע בלוגו הרשמי.[דרוש מקור] אם כי בין הציבור עדיין נקראת בשמה הישן - "מתמידים".
בט"ז בחשון תשע"ט, 25 באוקטובר 2018 נפטר הרב מינצברג, ובנו הרב ברוך מרדכי מינצברג מונה לממלא מקומו.
הקהילה ומוסדותיה

נכון לשנת ה'תשע"ב מונה הקהילה כ-1600 נפש. מלבד המרכז בירושלים לקבוצה קהילות נוספות בבית שמש, בביתר עילית, בשכונת אחוזת ברכפלד שבמודיעין עילית (נוסדה ב-2008) ובטבריה (נוסדה ב-2018). הקהילה מחזיקה כוללי אברכים ובתי כנסיות במקומות אלה, וכן מוסדות חינוך לגילאים שונים, בהם הישיבה הגדולה "תורת ה'", הישיבה לצעירים "אור התלמוד" בביתר עילית, ותלמודי תורה "צאן קדשים" בבית שמש ובביתר עילית.
הקהילה פרסמה תקופה ארוכה עלון דו שבועי בשם "תורה ודעת" העוסק בפרשת השבוע, שיחות מוסר ועוד, ואוגד לספר מדי שנה. עד עתה יצאו לאור שישה כרכים. היא מוציאה עלון שבועי בשם "לוח מתמידים" המסקר את הפעילות במוסדות הקהילה. כמו כן מוציאה הקהילה קובצי מאמרים בהלכה ובאגדה בשם "מאורות ירושלים" ואת סדרת הספרים "בן מלך" מאת הרב מינצברג.
הקהילה עורכת מדי שנה בסמוך לכ"א באדר, יום ייסוד הישיבה, מסיבה מרכזית. עוד מקיימת הקהילה משנת 1977 מדי שנה 'שבת התאחדות' במירון בשבת פרשת 'לך-לך', בהשתתפות מאות חברי הקהילה. השבת כוללת כשמונה שעות של שיעורים מאת הרב מינצברג. במוצאי שבת מתקיימים טקסי "חלאקה" במקום, בליווי תזמורת.
רבני הקהילה

רבנים בולטים בקהילה הם הרב יוסף הירשמן - ראש ישיבת שומרי החומות, הרב מאיר סירוטה (מו"צ), הרב משה שיינברגר, הרב צבי ריבלין (מו"צ) הרב בן ציון גוטפרב והרב מיכל לוצקין מראשי הישיבה והרב יעקב פרידמן (מו"צ).
בחג הפסח תשע"ו מינה הרב מינצברג את בנו הרב מרדכי לרב בית הכנסת של הקהילה בשכונת התמר בביתר עילית, ואת הרב יהודה קליין לרב בית הכנסת של הקהילה בשכונת הדקל בעיר.
פרשיית זיופי תעודות זהות

ב־2010 חשפה משטרת ישראל פרשת הונאה שהחלה ב־1999, במהלכה מוסדות המתמידים הונו את משרד הדתות באמצעות רישומים של זכאים למלגות מטעם המשרד שבחרו שלא לקבל מענקים ממנו, והקהילה ניצלה את זכאותם על מנת לקבל תרומות עבור עצמה, בסכומים שהצטברו במשך השנים לכ-52 מיליון שקל. המערכת כללה זיופי תעודת זהות ורישום פיקטיבי ברשויות. המערכת התנהלה על ידי הרב הירשמן, חתנו של הרב לייב מינצברג מנהיג הקהילה.
ב־21 בנובמבר 2010 פשטה המשטרה על משרדי המוסדות ועצרה כמה מחברי ההנהלה בחשד לזיופים בדיווח למשרד הדתות ובהם הרב הירשמן, חתנו של רבי לייב מינצברג. בעקבות כך הוחלפו חלק מחברי ההנהלה והרב מינצברג הגביר את מעורבותו בניהול ושיקום המוסדות, תוך שהוא מורה על פיטוריו של חתנו הרב הירשמן, מה שהוביל לקרע חריף בקהילה. בנובמבר 2012 הוגש כתב אישום נגד אותם חברי ההנהלה בגין קבלת דבר במרמה, זיוף מסמכים, שיבוש הליכי חקירה והטרדת עד. בנובמבר 2016 צירפה המדינה גם תביעה כספית להשבת כ-52 מיליון ש"ח שלטענתה הוצאו במרמה. ב-7 במאי 2018 הרשיע בית משפט המחוזי בירושלים את הנאשמים בעבירות של זיוף, מרמה, הלבנת הון, שיבוש הליכים והטרדת עד. ב-24 בינואר 2019 גזר בית המשפט המחוזי בירושלים על הנאשמים מאסר בפועל של בין שנה לחמש שנים וכן צו חילוט על ארבעה מבני הקהילה.
בעקבות הפיטורים והפניית העורף של הרב מינצברג לחתנו הרב הירשמן, מנהל המוסדות הקהילה, התפטר מתפקידו הרב חיים מן ההר ראש הישיבה גדולה ופרש מקהילת המתמידים.
כמו כן פורסם בעיתונות החרדית כי בעקבות הפרשה ביקש הרב יעקב חיים סופר מבנו, דוד אהרן סופר, לפרוש מניהול הדפסת ספרי "בן מלך".[דרוש מקור]
הסכסוך עם העדה החרדית

ישיבת המתמידים נחשבה בתחילה כחלק מהמסגרת הקהילתית והאידאולוגית של העדה החרדית. בחודש חשוון ה'תשנ"ה - נובמבר 1994, חדל רשמית הקשר בין שני הגופים, לאחר שעיריית ירושלים הקצתה מגרש בשכונת רוממה לבניית בית הכנסת המרכזי של הקהילה. הדבר התקבל בקרב אנשי העדה החרדית כסטייה מעקרונותיה, המתנגדים לכל שיתוף פעולה עם הממסד "הציוני". בעקבות כך קמו שתי קהילות של פורשי המתמידים, בשם "תפארת ירושלים" ו"אנשי ירושלים".
מחלוקת נוספת של הקהילה עם העדה החרדית התגלעה בעקבות הוראת הרב מינצברג לתלמידיו שמותר להצביע בבחירות בישראל, בניגוד לפסיקת רבני העדה החרדית שאוסרת להצביע.
בשנת 2001 הוציאו הקנאים מתוך העדה החרדית חוברת בשם "כאבה של ירושלים", ובה ציטוטים שבהם הרב מינצברג מזלזל לכאורה ברבנים שונים ובשיטת לימודם. עם זאת, חלק מרבני הבד"צ של העדה החרדית המשיכו לקיים קשר עם הקהילה ועם הרב מינצברג עצמו.
רבני הישיבה מתלמידי הרב לייב מינצברג

הרב אליהו מאיר פייבלזון ראש ישיבת פתחי עולם
הרב יצחק פנחס גולדווסר משגיח בישיבת אור ישראל בפתח תקווה ומחבר ספרי מוסר ומחשבה
הרב חיים מן ההר
הרב מאיר סירוטה
הרב משה וייספיש
הרב משה מינצברג
הרב משה קלצקין מייסד שיטת זכרו
הרב דוד לוי יושב ראש ארגון פלא יועץ
הרב דוד אהרן סופר רב במשכן דוד אהרן ברחוב אגן האיילות בגבעת זאב בן הרב יעקב חיים סופר מראשי ישיבת כף החיים
הרב אורי הולצמן מחבר ספרי להתהלך
הרב בן ציון גוטפרב
הרב יוסף הירשמן - ראש ישיבת שומרי החומות
הרב חנינה יום טוב ליפא ליוש רב שכונת גרין פארק במודיעין עילית
הרב מיכל לוצקין מראשי ישיבת תורת ה'
הרב מנדל פרוש רב קהל עדת ירושלים מודיעין עילית
הרב חיים קוק ראש ישיבת תורת רפאל
הרב שלמה פלאי משגיח ישיבת חברון
הרב נפתלי אייזנשטיין ראש ישיבת אור התלמוד
הרב נפתלי אנשין מחבר חומש פשוטו של מקרא ורש"י כפשוטו
הערות שוליים

1 2  אלי כהן, המהפך של מנהיג 'המתמידים': חרטה או טקטיקה?, באתר בחדרי חרדים
↑  קובץ יריעות משכנותייך: מקבץ חידושי תורה בהלכה ובאגדה, שע"י קהילת קהל עדת ירושלים, אחוזת ברכפלד, תש"ע
↑  עד ליולי 2011 נקראה הישיבה "תורת ירושלים"
↑  יוסי כץ, ראשי ה'מתמידים' חושפים: מי עומד מאחורי ההלשנה החמורה • בלעדי, באתר בחדרי חרדים
↑  אלי שלזינגר, המשטרה פשטה על ת"תים בביתר וי-ם: הונו במיליונים, באתר בחדרי חרדים
↑  קובץ "תורה ודעת", תוספת מיוחדת לרגל מלאות ס"ב שנים לייסודה של קהילתנו, ניסן תשע"א, מאמר הרב יחיאל משה ורטהימר - נאומו של רבינו שליט"א
↑  מוסדות לימוד זייפו מספרי תלמידים והונו את המדינה ב-24 מיליון שקל, באתר וואלה, 6 במאי 2018
↑  מאסרים לחרדים מ"קהילת המתמידים" שרימו את המדינה ב-40 מ"ש, באתר News1 מחלקה ראשונה, 29 באפריל 2021
↑  בריאיון שנערך עמו בשנת תשע"ג, פורסם בגיליון לוח מתמידים חג הפסח תשפ"ג שיצא לאור על ידי ישיבת המתמידים, עמוד 26
| --- | --- |
בקרת זהויות :  VIAF: 4329151433040856420007   WorldCat (עם VIAF): 4329151433040856420007
טלסקופ מחזיר אור

טלסקופ מחזיר אור (באנגלית: Reflecting telescope), הוא טלסקופ אופטי בו מותקנת מראה או שילוב של מספר מראות, המשקפות את האור הפוגע בהן ליצירת תמונה. הטלסקופ מחזיר האור הומצא במאה ה-17 על ידי אייזק ניוטון כתחליף לטלסקופ שובר האור מבוסס העדשה, שסבל באותו זמן מבעיית אברציה כרומטית.
לשימוש במראות יש שני יתרונות גדולים:
אין זה מעשי לבנות טלסקופ מבוסס־עדשה בקוטר גדול. בעקבות זאת, כל טלסקופ לו קוטר הגדול ממטר הוא טלסקופ מחזיר־אור. בשל כך, רובם המוחלט של הטלסקופים המשמשים למחקר בימינו הם למעשה טלסקופים מחזירי אור.
טלסקופים מחזירי־אור, קטנים ובינוניים - זולים כמה מונים מטלסקופים שוברי־אור בקוטר זהה.
אך מנגד, איכות התמונה המתקבלת בטלסקופ שובר־אור היא באיכות גבוהה ביותר; וזאת, לא בת מימוש בכל טלסקופ מחזיר־אור.
ב-1668 תכנן ניוטון את טלסקופ המראות הראשון. הרעיון לטלסקופ מסוג זה תפס תאוצה זמן רב קודם לכן, אך הרעיון לא היה בר-מימוש; מאות שנים חלפו עד שהתקדמה טכנולוגיית ייצור המראות לרמה טובה דיה - טובה מספיק להתחרות בעדשות.
היסטוריה

הרעיון שמראה קעורה מתנהגת כמו עדשה מוזכר עוד במאה ה-11 על ידי אבן אל-היית'ם (Alhazen). זמן קצר לאחר המצאת טלסקופ שובר אור (אחד משלושת הסוגים של טלסקופ אופטי), גלילאו, ג'ובאני פרנצ'סקו סגרדו, ואחרים, בעידוד הידע שלהם על העקרונות של מראות קמורות, דנו ברעיון של בניית טלסקופ תוך שימוש במראה. היו דיווחים כי בולונז סיזר קרוואצ'י (Bolognese Cesare Caravaggi) בנה טלסקופ מחזיר אור בסביבות 1626 והפרופסור האיטלקי ניקולו זוקי, בעבודה מאוחרת יותר שלו, כתב שהתנסה במראה קעורה בשנת 1616, אך לא הצליח לייצר מראה מדויקת דיה והטלסקופ סבל ממספר בעיות אופטיות. היתרונות הפוטנציאליים של שימוש במראות פרבוליות, הובילו לעיצובים מוצעים רבים לטלסקופים מחזירי אור. אחד הרעיונות הבולטים ביותר היה של ג'יימס גרגורי בשנת 1663 והוא אף הפך למה שנקרא היום טלסקופ גרגוריאני, אמנם שום מודל עובד לא נבנה עד שנת 1673, בה נבנה הדגם הראשון על ידי רוברט הוק.
אייזק ניוטון בנה את הטלסקופ מחזיר האור הראשון ב-1668; טלסקופ זה מוכר בשם "טלסקופ ניוטוני".
למרות היתרונות התאורטיים של עיצוב הטלסקופ מחזיר האור, הקושי בבנייה והביצועים הירודים של מראות המצופות בסגסוגת ארד (Speculum Metal) שהיו בשימוש באותם זמנים גרמו לטלסקופים מחזירי האור לא להיכנס לשימוש נרחב במשך יותר מ-100 שנים לאחר המצאתם. שיפורים רבים שנעשו בתכנון טלסקופי המראות לאורך השנים כללו ייצור מראות פרבוליות באופן מושלם, במאה ה-18, שימוש במראות זכוכית המצופות בכסף - שהיה צורך לצפות מחדש את המראה לעיתים תכופות בשל התחמצנות הכסף. במאה ה-19 החלו להשתמש בציפוי אלומיניום שממשיך לתפקד לאורך זמן של שנים. בסוף מאה ה-20 החלו להשתמש במראות רבות על מנת לאפשר קטרים גדולים יותר בטלסקופ (טלסקופ רב-מראות), ובאופטיקה פעילה, שמגדילה באופן ניכר את דיוקם של טלסקופים אופטיים על ידי כוונון מתמיד של עקמומיות המשטחים מחזירי האור ומפצה בכך על עיוותים הנגרמים ממעבר האור דרך האטמוספירה.
חידוש נוסף במאה ה-20 הוא הטלסקופ הקטדיופטרי, שמשלב עדשה מתקנת דקה וזולה לייצור בפתחו הקדמי. טלסקופים מקצועיים רבים בגודל בינוני עושים שימוש בתכנון זה מסוג ריצ'י־קרטיין.
לאורך המאה ה-20 כל הטלסקופים הגדולים שנבנו היו מחזירי אור, ומגמה זו עדיין צפויה להימשך מאחר שלא ניתן לייצר עדשה גדולה - הגבול העליון אליו הגיעו בקושי ניכר הוא עדשה בקוטר של מטר אחד בלבד. עדשה גדולה מכך מתעוותת בשל משקלה העצמי, בעוד מראה זוכה לתמיכה בכל חלקה האחורי.
יתרונות השימוש בטלסקופ מחזיר אור

כמעט כל טלסקופי המחקר הגדולים באסטרונומיה הם טלסקופים מחזירי אור. ישנן מספר סיבות לכך:
טלסקופים מחזירי אור עובדים בספקטרום רחב יותר של אור מכיוון שאורכי גל מסוימים נספגים כאשר הם עוברים דרך אלמנטים מזכוכית כמו אלה בטלסקופ שובר אור או בטלסקופ קטדיופטרי (אחד משלושת הסוגים של טלסקופ אופטי).
על מנת לייצר עדשה בטלסקופ שובר אור, יש ללטש שני משטחים של זכוכית בדיוק האופטי הנדרש, שהוא מסדר גודל של אורך גל, כלומר כמה אלפי אנגסטרם. במראה של טלסקופ מחזיר אור, התכונות האופטיות הרצויות מתקבלות ממשטח אחד ויחיד.
ייצור גוש זכוכית ברמה הנדרשת לשמש לעדשת טלסקופ אינו עניין של מה בכך. על הזכוכית להיות נקייה מלכלוך, סדקים ובועיות, וצפיפותה חייבת להיות אחידה. הקושי בייצור זכוכית מתאימה עולה בחזקה שלישית של קוטר העדשה.
אלומת האור המוחזרת על ידי מראה, חופשית מעיוותים כרומטיים ולוקה בדרך כלל בעיוותים גאומטריים פחות מאלומת אור שעברה תהליך שבירה בעדשה בטלסקופ שובר אור.
מכיוון שעדשה יכולה להיתמך רק על ידי הקצה שלה, מרכז עדשה גדולה מכביד ומעוות את העדשה לאורך קוטר כולה, ולכן לעיוות התמונה המתקבלת בסוף. גודל העדשה הפרקטית הגדולה ביותר לטלסקופ שובר אור היא בערך מטר אחד. אין הדבר כך לגבי מראה, שאותה ניתן לתמוך בחלקה האחורי על פני כל שטחה והיא אינה מתעקמת עקב כוח הכבידה. גודל טלסקופ המראות הגדול ביותר כרגע הוא עשרה מטרים ובטכנולוגיה הנוכחית ניתן לבנות, בהינתן תקציב וזמן, טלסקופ בקוטר כפול ויותר.
מרחק המוקד של מראה פרבולית קצר בדרך כלל בהרבה ממרחק המוקד של עדשה בעלת מיפתח דומה. לכן, טלסקופים מחזירי אור קצרים בהרבה מטלסקופים שוברי אור, ולפיכך נוחים יותר לתפעול ולאחזקה.
טלסקופ מחזיר אור עולה פחות מטלסקופ שובר אור בשל העלות הנמוכה של ייצור המראות ביחס לייצור העדשות הנדרשות לטלסקופ שובר אור.
שימושים טכנולוגיים ובמחקרים באסטרונומיה

היקום עצום בגדלו, והרוב המכריע של הכוכבים והגלקסיות רחוקים כך שלא ניתן לראותם ללא טלסקופ. על מנת לצפות בגרמי שמים קלושי אור יש לאסוף אור ככל האפשר, מה שמחייב קוטר גדול ככל האפשר של הטלסקופ - יכולת איסוף האור של טלסקופ פרופורציונית לריבוע קוטר המראה, כך שטלסקופ גדול פי 2 אוסף פי 4 אור.
בנוסף וחשוב אף יותר, כושר ההפרדה של טלסקופ עולה עם קוטר המראה.
מאחר שרק טלסקופים מחזירי אור ניתן לבנות בקוטר העולה על מטר, כל הטלסקופים הגדולים די הצורך למחקר הם מחזירי אור.
בניית טלסקופ גדול אורכת שנים, כשהחלק הארי של הזמן מוקדש ליציקת וליטוש המראה הראשית.
שימושים טכנולוגיים ובמחקרים באסטרונומיה > טלסקופ החלל "האבל"

טלסקופ החלל האבל קרוי על שמו של האסטרונום האמריקאי אדווין האבל. הוא טלסקופ מחזיר אור בעל מראה ראשית בקוטר של 2.4 מטרים. לשימוש בטלסקופ חלל, שנמצא מחוץ לאטמוספירת כדור הארץ, יש מספר יתרונות על פני טלסקופים המוצבים על הקרקע; חדות תמונה גבוהה, מניעת הפרעות ועיוותים שיוצרת האטמוספירה ויכולת צילום באור על סגול ותת אדום שאינה אפשרית בתצפית מהקרקע בשל סינונם על ידי האטמוספירה.
טלסקופ האבל הוא טלסקופ מחזיר אור מסוג ריצ'י-קרטיין. היתרון בשימוש במראות על פני שימוש בעדשות הוא במניעת עיוות צבע. לשימוש בטלסקופ
ריצ'י-קרטיין, שבנוי ממראה ראשית ומראה משנית היפרבוליות, יש יתרונות נוספים משום שתכנון זה מקטין למינימום את העיוות של עצם שלא נמצא על הציר הראשי ואת המריחה של עצם נקודתי. עקב הקושי להגיע לליטוש מדויק של המראות ההיפרבליות, משתמשים בטלסקופים מסוג ריצ'י-קרטיין
רק בפרויקטים גדולים, ועל מנת להגיע לדיוק גבוה בליטוש יש צורך להשתמש במכשירי מדידה יקרים למדי. הטלסקופ הוצב במסלולו ב-25 באפריל 1990 ומאז הפך לכלי מחקר מרכזי בתחומי האסטרונומיה והאסטרופיזיקה. הוא צפה ביותר מ-14,000 מטרות שטווח המרחקים שלהן נע מגופים במערכת השמש עד לגלקסיות הרחוקות ביותר שצולמו מאז ומעולם.
עיצובים של טלסקופ מראות > גרגוריאני

טלסקופ גרגוריאני מתואר על ידי האסטרונום והמתמטיקאי הסקוטי ג'יימס גרגורי בשנת 1663 בספרו Optica Promota. הטלסקופ מורכב ממראה קעורה משנית שמחזירה את הדמות דרך חור במראה הראשית. התוצאה המתקבלת היא דמות ישרה, דבר זה שימושי לתצפית יבשתית. ישנם מספר טלסקופים קטנים שעדיין מיוצרים בשיטה זו.
עיצובים של טלסקופ מראות > ניוטוני

טלסקופ ניוטון היה הטלסקופ המחזיר המוצלח הראשון, שהושלם על ידי אייזק ניוטון בשנת 1668. בטלסקופ ניוטוני מותקנת מראה ראשית בעלת חתך של פרבולה, המרכזת את קרני האור לעבר מראה משנית שטוחה. המראה המשנית מוחזקת בזווית בת 45 מעלות לציר האופטי של המראה הראשית, וכך מחזירה את חרוט האור המתקבל מן המראה הראשית לצד הטלסקופ, בו ממוקמת עדשת העינית. זהו אחד התכנונים הפשוט ביותר והזול ביותר עבור מראה ראשית כזו, והוא מאוד פופולרי לבונים חובבנים של טלסקופים כפרויקט ביתי.
עיצובים של טלסקופ מראות > סוגי טלסקופים קסגריינים

הטלסקופ הקסגרייני הקלאסי פורסם לראשונה בשנת 1672 על ידי לורן קסגריין. הוא מורכב ממראה פרבולית ראשית, ומראה היפרבולית משנית שמחזירה את האור דרך חור במראה הראשית. הקיפול והפיזור של המראה השנייה יוצר טלסקופ עם אורך מוקד ארוך בזמן שהאורך הפיזי של הטלסקופ קצר יותר.
טלסקופ ריצ'י-קרטיין שהומצא על ידי ג'ורג' וויליס ריצ'י והנרי קרטיין בתחילת שנת 1910, הוא טלסקופ קסגרייני מיוחד המכיל שתי מראות היפרבוליות (במקום מראה פרבולית). הוא מתאים לתצפיות בשטח פתוח. כמעט כל טלסקופ מחזיר אור מקצועי בעולם הוא בעיצוב ריצ'י-קרטיין.
טלסקופ דאל-קירקהם הוא עיצוב של טלסקופ קסגרייני שהומצא על ידי הוריס גאל בשנת 1928. הוא משתמש במראה קעורה אליפטית כמראה ראשית
ומראה קמורה ספירית (כדורית) כמראה משנית.
עיצובים של טלסקופ מראות > עיצובים נוספים

בנוסף לטלסקופים אלו, ישנם עוד מספר טלסקופים שבהמצאתם יוחסה חשיבות לכך שבעיצובים אחרים המראה המשנית מפזרת חלק מהאור המגיע, ולכן יוצרו בצורה כאת שאלמנטים בטלסקופ אינם יפריעו למעבר התקין של האור:
טלסקופ הרשליאני הוא טלסקופ מראות על שמו של ויליאם הרשל, ששימש אותו לבניית טלסקופים גדולים יחסית לתקופה. בעיצוב זה,
המראה הראשית מוטת הצידה כדי שראשו של הצופה לא יסתיר את האור הנכנס לטלסקופ. הרשל השתמש בעיצוב הזה כדי להימנע משימוש במראה משנית מכיוון שהחומר שהשתמשו בו למראות באותה תקופה החליד במהירות, מה שדרש ציפוי או אף ליטוש מחדש.
טלסקופ שיפספיגלר הוא טלסקופ שבו נמנעים משימוש במראה משנית בצורה שתטיל צל על המראה הראשית, ולכן מטים את המראה הראשית
ושמים בהמשך דרכם של הקרניים המוחזרות ממנה את המראה המשנית, דבר גורם לעיוות בתמונה אך מעלה את הקונטרסט לרמה הגבוהה ביותר מכל סוגי הטלסקופים.
בדומה לטלסקופ שייפספיגלרי, ישנו עיצוב בשם YOLO שגם משתמש במראה ראשית מוטת, אך אצלו למראה המשנית ולראשית יש את אותה הקמירות, ובעיצוב זה יש החדות טובה יותר וישנם פחות עיוותים.
בניית טלסקופ מראות

לשם בניית טלסקופ מראות יש לחשב את "מרחק המוקד" של המראה הראשית - מראה קמורה ולא קטנה. ביום שמשי ניתן לשים פיסת נייר לבן ולהחזיק את המראה עד שהיא משקפת את אור השמש על הנייר. יש להתאים את המראה הראשית עד שאפשר לראות את אור השמש מרוכז בנקודה על הנייר. המרחק בין המראה והנייר בשלב זה הוא "מרחק המוקד". למראה מתאימים גליל קרטון בקוטר הדומה לזה של המראה הקעורה. אורך גליל הקרטון חייב להיות לפחות עד לאורך המוקד שנמדד. המראה הקעורה מותקנת באחד הקצוות של הגליל כאשר הצד הקעור פונה פנימה. על הגליל, במרחק של 10 סנטימטרים ממיקום המראה מציבים את העינית, שהיא גליל קרטון קטן יותר.
מתחת לחור העינית מתקינים פיסת עץ החוצה את הגליל הגדול משני צידיו. פיסת העץ תומכת במראה משנית - מראה קטנה ושטוחה המונחת בזווית של °45 מעלות מתחת לחור העינית, כך שקרני האור מוסטות מהמראה הקעורה אל העינית. העינית מורכבת מגליל קטן שמוכנס לגליל הגדול ומאפשר הזזה קלה אחורה וקדימה על מנת לאפשר למקד את התמונה הסופית.
הישרדות: דם נגד מים

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  טייסון אפוסטול
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  14
 הפקה
 אתר צילומים:  קאגיאן, הפיליפינים
 שידור
 רשת שידור:  CBS
 תקופת שידור מקורית:  18 בספטמבר 2013 – 15 בדצמבר 2013
 
 → קרמואןקאגיאן ←
 
הישרדות: דם נגד מים (באנגלית: Survivor: Blood vs. Water) היא העונה העשרים ושבע של תוכנית המציאות האמריקאית "הישרדות". העונה, אשר צולמה בקאגיאן שבפיליפינים מ-19 במאי עד 27 ביוני 2013, עלתה לשידור ברשת השידור האמריקאית CBS ב-18 בספטמבר 2013 עד הגמר ששודר ב-15 בדצמבר באותה שנה, אשר טייסון אפוסטול הוכרז לשורד האחרון על פני מוניקה קולפפר וז'רוואס פיטרסון.
בעונה זו התחרו עשרה זוגות שמורכבים משורדי עבר ויקיריהם שהתחרו זה בזה. זו הייתה העונה השלישית ברציפות, והעונה התשיעית בסך הכל, שכללה שורדי עבר.
בעונה זו, אי הגאולה, טוויסט שנראה לראשונה ב"הישרדות: אי הגאולה" ו-"הישרדות: האוקיינוס השקט הדרומי", חזר לאחר הפסקה של שלוש עונות. בשילוב עם הטוויסט "דם נגד מים", ניתנה למתמודדים הנותרים אפשרות להחליף מקום עם יקירם אם יקירם נמצא באי הגאולה. המשחק התחיל בטוויסט שנקרא "יום האפס", שבו כל אחד מעשרת הזוגות היה מרוחק במקום נפרד, מבלים את הלילה יחד עד למחרת בבוקר בו התפצלו לשני שבטים. בשל הטוויסט הזה, עונה זו היא אחת משלוש שנמשכו יותר מ-39 ימים, אחרי "הישרדות: האאוטבק האוסטרלי" שנמשכה 42 ימים, ולפני "הישרדות: סן חואן דל סור", העונה השנייה של "דם נגד מים", שהתחילה גם היא ביום אפס. עונה זו מסמנת גם את ההתרחשות השנייה של שובר השוויון "אתגר האבנים", 23 עונות לאחר שהתרחש לראשונה ב"הישרדות: מרקיז" (2002). זו גם הפעם הראשונה מזה 13 עונות, מאז "הישרדות: פיג'י", שלא הוכתר "חביב הקהל" של העונה.
ליהוק

רוברטה "אר.סי" סיינט-אמור ("הישרדות: הפיליפינים") ואביה, קרייג, לוהקו במקור ונסעו לאי עם שאר המלוהקים, אך חזרו חזרה יום לפני תחילת הצילומים עקב לחץ דם גבוה של קרייג. הם הוחלפו על ידי קנדיס וודקוק-קודי ("הישרדות: איי קוק", "הישרדות: גיבורים נגד נבלים") ובעלה ג'ון. טרוי "טרויזאן" רוברטסון ("הישרדות: עולם אחד") לוהק תחילה עם אחיו טוד, אולם ליהוקם בוטל שבוע לפני הצילומים. ג'ים רייס ("הישרדות: האוקיינוס השקט הדרומי") התבקש להתחרות עם אשתו, אך אף אחד מהם לא יכל להשתתף.
מתמודדים > הופעות עתידיות

סיירה איסטין וויטאס בסקאוסקאס חזרו להתחרות ב"הישרדות: קמבודיה". ביחד עם בראד קולפפר, איסטין חזרה להתחרות גם ב"הישרדות: משני משחק". טייסון אפוסטול חזר להתחרות ב"הישרדות: מנצחים במלחמה".
מחוץ ל"הישרדות", רופרט ולורה בונהאם התחרו כצוות בעונה ה-31 של "המירוץ למיליון". ב-2022, אפוסטול התחרה בעונה הראשונה של "האתגר: ארצות הברית".
הערות שוליים

↑  Ross, Dalton (31 במאי 2013). "InsideTV Podcast: Jeff Probst reveals the big 'Survivor: Blood vs. Water' twist. Plus: Joss Whedon and Gillian Anderson!". Entertainment Weekly. נבדק ב-31 במאי 2013. {{cite journal}}:  (עזרה)
↑  Ross, Dalton (27 באוגוסט 2013). "'Survivor: Blood vs. Water': Jeff Probst explains the new Day Zero twist". Entertainment Weekly. נבדק ב-21 בדצמבר 2013. {{cite journal}}:  (עזרה)
↑  שגיאת תסריט: היחידה "cite web" אינה קיימת.
↑  Ross, Dalton (29 באוגוסט 2013). "'Survivor: Blood vs Water': Jeff Probst on the pair that was pulled from the game right before filming". EW.com (באנגלית). נבדק ב-2024-06-12. {{cite web}}:  (עזרה)
↑  שגיאת תסריט: היחידה "cite news" אינה קיימת.
↑  שגיאת תסריט: היחידה "cite web" אינה קיימת.
↑  Ross, Dalton (5 באפריל 2019). "Meet the Amazing Race season 31 reality all-star teams". Entertainment Weekly. נבדק ב-30 במאי 2020. {{cite journal}}:  (עזרה)
↑  שגיאת תסריט: היחידה "cite web" אינה קיימת.
סיר א-דיב

| --- | --- |

שרידי הבתים בסיר א-דיב
 מדינה:  סוריה סוריה
 שפה רשמית:  ערבית
 סיבת נטישה:  מלחמת ששת הימים
 תאריך נטישה:  10 ביוני 1967
 דת:  אסלאם
 אוכלוסייה:  ‏
  ‑ ביישוב לשעבר:  265 (1967)
 קואורדינטות:  33°11′00″N 35°41′29″E﻿ / ﻿33.183305555556°N 35.6915°E﻿ / 33.183305555556; 35.6915 
 אזור זמן:  UTC +2
  מפת מיקום  מפה מפורטת   (למפת אצבע הגליל מוגדלת) סיר א-דיב(למפת אצבע הגליל רגילה) סיר א-דיב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סיר א-דיב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סיר א-דיב  he tabBackground:;tabBorder:#aaa;defaultTab:0;
סיר א-דיב הוא כפר סורי נטוש ברמת הגולן. הכפר נמצא על ציר הנפט, כ-6 קילומטרים צפונית לקלע אלון וכ-3 קילומטרים דרום-מזרחית לכפר סאלד. על פי נתוני מפקד האוכלוסין הסורי משנת 1960 התגוררו בכפר 203 תושבים. מספר התושבים לפני מלחמת ששת הימים מוערך ב-265 תושבים. במהלך המלחמה ננטש הכפר ולאחריה הרס צה"ל את מרבית בתי הכפר.
מלחמת ששת הימים

ב-9 ביוני החלה ישראל במתקפה לכיבוש רמת הגולן. כחלק מהמאמץ העיקרי הוטל על חטיבה 8 לעלות מגבעת האם (גבעה מצפון לכפר סאלד) ולכבוש את מתחם זעורה. גדוד השריון 129 בפיקוד סא"ל אריה בירו שכלל 25 טנקי סופר-שרמן הוביל את הטור החטיבתי.
בשעה 11:30 חצה הגדוד את הגבול וכבש את מוצבי גור אל-עסכר ונעמוש. עקב טעות בניווט המשיך הכוח דרומה יותר מהדרוש וכשפנה מזרחה הגיע אל סיר א-דיב. בכפר התמקם כוח צבאי סורי שכלל מספר טנקים. בקרב שהתחולל בסיר א-דיב נפגע מפקד הגדוד, סא"ל אריה בירו והגדוד ספג פגיעות קשות ממוצב קלע ששכן במעלה הדרך. המוצב הסורי בסיר א-דיב נכבש לבסוף והגדוד המשיך בדרכו מהכפר מזרחה לקלע תחת פיקודו של נתי גולן. בדרך העולה לקלע נתקלו הטנקים במחסום קוביות נ"ט וספגו אבדות נוספות. עד סוף היום ספג הגדוד 13 הרוגים ו-33 פצועים, ונותר עם שני טנקים כשירים, אך בכל זאת הצליח לכבוש את קלע.
הכפר כיום

מרבית בתי הכפר נהרסו על ידי צה"ל לאחר מלחמת ששת הימים. שרידי הכפר הנטוש נמצאים כיום משני צידי ציר הנפט הצפוני באזור שאינו שטח אש.
הערות שוליים

1 2  יגאל קיפניס, ההר שהיה כמפלצת - הגולן בין סוריה וישראל, עמ' 338.
↑  מתתיהו מייזל, המערכה על הגולן, עמ' 295-302.
אלי שרייבר

| --- | --- |
אין תמונה חופשית
 לידה:  1942 (בן 83 בערך) ירושלים, פלשתינה (א"י) 
 מדינה:  ישראל 
 מקום לימודים:  אוניברסיטת תל אביב, הסיטי קולג' של ניו יורק 
 שפות היצירה:  עברית 
 
אלי שרייבר (חתולי) (נולד ב-1942) הוא סופר, מתרגם וסאטיריקן ישראלי.